[{"text_idx": "#000001", "text": "Hea so\u0303ber la\u0308henes mulle ideega proovida igapa\u0308evaste kulutuste jaoks luua kindlad sektoripo\u0303hised eelarved. Va\u0308ljendid kisuvad jube poliitiliseks, ma vaatan, seega toon u\u0308leja\u0308a\u0308nud teksti vandeso\u0303nade abil lihtrahva sekka tagasi. Rahu, raisk. Igaljuhul tal su\u0308steem to\u0308o\u0308tavat ja niimoodi oli ta saanud mitmed \u201clibisevad\u201d kulud kontrolli alla. Pa\u0308ris jo\u0303ledalt ko\u0303lav su\u0308steem aga enne, kui ma ta hommikujogurti topsidesse karistuseks lahtistitabletid poetan, siis mo\u0303tlen ja\u0308rgi ja tegelikult ei ole mul midagi kaotada \u2013 otsustasin u\u0308he kuu proovida, kas selline majandamine vo\u0303ib terve mo\u0303istusega tehtav olla ja mis sellega kaasneb. Tunnistan, et olin skeptiline. Seni pean kulutabelit selliselt, et seal on paar igakuist va\u0308ltimatut kulu ja pole eraldi laiali lo\u0308o\u0308nud, et joon maha 17 eurot, riideid ostan 8 euro eest ja nii edasi. See ko\u0303ik ja toit on mu\u0308stilise \u201cMuu kulu\u201d rea all. Prassimine on seal kindlasti suure u\u0308lekaaluga. Aga alustan vaikselt ja otsast, ei hakka kohe ummisjalu ko\u0303ike u\u0308le eelarvestama ja reguleerima. Toit on samas u\u0308sna va\u0308ltimatu kulu igakuiselt ja vo\u0303iks olla kindla reaga lahterdatud. Pu\u0308u\u0308an o\u0308elda seda, et teen proovi toidueelarve kontrolli alla saamisega \u2013 kellele ettevo\u0303tlus vo\u0303o\u0303ras pole, siis eraeluliste eelarvetega on samad skeemid: kuluread tuleb u\u0308le vaadata, et tegevus vo\u0303imalikult efektiivne oleks."}, {"text_idx": "#000002", "text": "Selleks proovikuuks valisin ma\u0308rtsi ja esimeseks ja\u0308lgimiskuluks toidukaubad. Hea lihtne po\u0303hjus \u2013 ma\u0308rts kohe ka\u0308est vo\u0303tta, ei pea midagi ootama ega ajas tagasi ra\u0308ndamisega tegelema, va\u0308ga proosalised selgitused. Eelarve summas tegin julmalt sohki ja vo\u0303tsin ta\u0308pselt sama summa, mis temalgi. Kes julgeb pakkuda, mis vo\u0303ib olla u\u0308he nooremapoolse inimese eelarve ku\u0308lmkapile? 50 eurot. Paneb mun.. pead su\u0308gama, eksole. Viie ku\u0308mpiga terve na\u0308dal a\u0308ra su\u0308u\u0308a? Va\u0308ljakutsed mulle meeldivad, kaotada pole midagi \u2013 ma\u0308rtsis tulid iga na\u0308dal viieku\u0308mpised toidupoed. Rahvasse vaadates vo\u0303in ausalt o\u0308elda, et alguses ko\u0303las ku\u0308ll va\u0308ga a\u0308hmase projektina. Igaksjuhuks enne so\u0303bra juurest lahkumist viskasin pilgu tema ku\u0308lmkappi. Mitte eelmainitud lahtistitablettide triki jaoks, vaid veendumaks, et tal see va\u0308lja lu\u0308litatud ja raamaturiiulina kasutuses ei ole. Ei olnud. Sealt paistis mingit nooblimat vorsti isegi jupike, mingit rohelist maltsa oli palju, mis ei ole maailma odavaim kaup ja nii edasi. Ko\u0303ik tervikliku toidupu\u0308ramiidi- ja tervisliku elu jaoks vajalik paistis olemas olevat. Kuidas, kurat, nii?"}, {"text_idx": "#000003", "text": "Esimene asi, mis mulle seoses selle teemaga o\u0303petati sama so\u0303bra poolt, oli harjumuseks muutunud igapa\u0308evane toidupoodlemine muuta pigem 1-2 korda na\u0308dalas tehtavaks. Siin nu\u0308u\u0308d tuleb natuke ette mo\u0303elda, mille isu mul ta\u0308pselt on 3 pa\u0308eva pa\u0308rast kell 19 o\u0303htul peale to\u0308o\u0308d. Pole o\u0303rnakatki, kas mul on siis isu fua-graad libistada vo\u0303i Salvesti purgikat ru\u0308u\u0308bata. Ja\u0308relikult pean suutma ko\u0303ik isud rahuldada ja teha umbes nii, et igal o\u0303htul oleks midagi su\u0308u\u0308a aga saab valida ka veits. Mingid o\u0303htud ja\u0308a\u0308vad kindlasti katmata, kuna kes siis restoranidel elu sees hoiab, kui me ko\u0303ik sa\u0308a\u0308stame ja kodus erinevas variatsioonis nuudliroogasid naudime."}, {"text_idx": "#000004", "text": "Vo\u0303tsin ko\u0303ik need uued teadmised ja suunasin praktikasse. Vo\u0303in julgelt o\u0308elda, et tegin ma\u0308rtsi kuu jooksul esimese toidueelarve eksperimendi a\u0308ra. Hinne sooritusele? 10 punkti. Ja mitte sajast. Mingid targad ra\u0308a\u0308givad, et uute oskuste ja harjumuste sisseviimine vo\u0303tab 30 pa\u0308eva aega. Peale seda olevat uus ka\u0308itumimall juba suhteliselt automaatne ja omaks vo\u0303etud. Ta\u0308pselt nii ongi. Tegelikult polnud juba alguses erilist probleemi paar pa\u0308eva ette mo\u0303elda ja su\u0308steem sisse viia, pigem hirmutas see mo\u0303te, et ei saa igal o\u0303htul toidupoes ringi vesistada ja va\u0308rskelt loojakarja saadetud searu\u0308mpa koju lohistada. Sellevo\u0303rra kasutab eriti tubli inimene (mitte mina) poes ka\u0308imiselt sa\u0308a\u0308stetud aja millegi targa tegemiseks a\u0308ra. Oled mo\u0303elnud hispaania rahvalaule o\u0303ppima hakata vo\u0303i on meeles unistus saada hobulausujaks? Vo\u0303iks Miki Hiire teemalisi lipsuno\u0303elu koguma hakata? Lisaaeg uute hobidega tegelemiseks on nagu maast leitud."}, {"text_idx": "#000005", "text": "Kui kellelgi on probleeme kuskil otsast eelarvestamise ja rahavoogude liikumise ja\u0308lgimise alustamisega, siis see on ku\u0308ll ko\u0303va leid, et sedasi kindla eelarvega raha ja aega poodides kuluva pealt kokku hoida. Toidupoodides huugama minevate summade suurusi teavad enamva\u0308hem ko\u0303ik vist, seega vo\u0303rdlevad enne-ja-pa\u0308rast tulemused on ennast kiired na\u0308itama-to\u0303estama. Muidugi olen vaadanud samade eesma\u0308rkidega ehk kulude ja\u0308lgimist pakkuvaid pankade rahapa\u0308evikuid ja muid to\u0308o\u0308riistu aga ei ole ku\u0308ll suutnud ta\u0308pselt va\u0308lja lugeda, palju mul varasemalt toidule kulus. U\u0308he mehe kohta kulus ikka esinduslikult, seda kindlasti aga excelisse toidukulu rida juurde tehes, eriti kui see on fix summa igas kuus/na\u0308dalas, on pilt jumala sile ja selge. Ei julge pead anda, et mul just 50 eurot selleks na\u0308dalaseks summaks ja\u0308a\u0308b aga olen teinud algust uue harjumusega ja vo\u0303tnud u\u0308he olulise kulurea oma kindlasse haardesse. Tegelikult ei ole 50 eurot per inimene u\u0308ldse mitte vo\u0303imatu pead valutamata ja hea toiduga a\u0308ra elada. Ma olen ise varasemalt pigem liiga uljalt toidupoes laristanud. Hurraa, u\u0308ks samm miljona\u0308riks ja maailma valitsejaks saamisele ja\u0308lle la\u0308hemal \u2013 great success!"}, {"text_idx": "#000007", "text": "Madise juuni 2023 kokkuvo\u0303te (37)"}, {"text_idx": "#000008", "text": "Madise mai 2023 kokkuvo\u0303te (32)"}]